અમરેલી જિલ્‍લામાં વરસાદની ભારે ખેંચ ઉભી થતાં અને આગામી દિવસોમાં પીવાનાં પાી તથા ખેતરોમાં ઉભા પાકને નિષ્‍ફળ જવાની દહેશત વચ્‍ચે લોકો તથા જગતાત ચિંતામાં ગરક થયા હતા. તેવા સમયે સાવરકુંડલા શહેર તથા આજુબાજુનાં ગાધકડા, લીખાળા, વડાળ, ભેંકરા અને વંડા સહિતનાં ગામો તથા સીમ વિસ્‍તારમાં વરસાદ પડતાં ખેડૂતોમાં તથા લોકોમાં વધુ વરસાદ પડશે અને મુરઝાતી મૌલાત અને પીવાનાં પાણીનો પ્રશ્‍ન હલ થઈ જશે તેવી આશા બંધાય છે. આજના પડેલા વરસાદથી મુરઝાતી મૌલાતને હાલ તુરંત નવજીવન મળ્‍યાનું પણ જાણવા મળી રહૃાું છે.